<classify> GENK, UBELGIJI NAHODHA wa timu ya K.R.C Genk, Mbwana Samatta, amewapongeza wachezajiwenzake na kufurahia sare ya bila kufungana dhidi ya timu ya Napoli kwenyemchezo wa Ligi ya Mabingwa Ulaya, uliopigwa juzi nchini Ubelgiji. Mchezo huo ulikuwa wa pili katika hatua ya makundi, ambapo mchezo wa kwanzaK.R.C Genk ilikubali kichapo cha mabao 6-2 dhidi ya RB Salzburg wiki mbilizilizopita, huku Napoli wakiibuka na ushindi wa mabao 2-0 dhidi ya mabingwawatetezi wa taji hilo Liverpool. Samatta ambaye pia ni nahodha wa timu ya taifa ya Tanzania, Taifa Stars,amekuwa akiaminiwa kwenye kikosi hicho na sasa amepewa jukumu la kuwaongozawenzake uwanjani, hivyo mchezo huo wa juzi amedai ulikuwa muhimu sana kwao nafuraha yao ni kufanikiwa kupata pointi moja. Tumecheza na moja kati ya timu borana timu ngumu nchini Italia, lakini kitu muhimu ni kwamba tumeonesha ushindaniwa hali ya juu ikiwa tofauti na mchezo wetu wa kwanza ambao ulikuwa mbayakwetu. Jambo muhimu ni kutoka sare nahatukuweza kuruhusu bao, tulipata nafasi ya kufunga mabao lakini tulishindwa kuzitumia,hata hivyo tulikuwa na bahati kwa kuwa na wao walitengeneza nafasi nyingi ila tuliwezakuokoa mipira ya hatari, alisema Samatta. Msimu huu mchezaji huyo amefanikiwakufunga jumla ya mabao sita katika michezo 11 aliyocheza ikiwa pamoja bao mojakwenye mchezo wa kwanza wa Ligi ya Mabingwa Ulaya. Kibarua kingine ambacho K.R.C Genkwatakutana nacho ni dhidi ya mabingwa watetezi wa Ligi ya Mabingwa Ulaya,Liverpool, mchezo ambao K.R.C Genk wataanza nyumbani Oktoba 23, kabla yakuwafuata Anfield, Novemba 5, mwaka huu.  <topic>: michezo 